CELEX: 32011D0844
Language: el
Date: 2011-12-14 00:00:00
Title: 2011/844/ΕΕ: Εκτελεστική απόφαση της Επιτροπής, της 14ης Δεκεμβρίου 2011 , για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα [κοινοποιηθείσα υπό τον αριθμό Ε(2011) 9169]  Κείμενο που παρουσιάζει ενδιαφέρον για τον ΕΟΧ

16.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/31
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Δεκεμβρίου 2011
   για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα
   [κοινοποιηθείσα υπό τον αριθμό Ε(2011) 9169]
   (Κείμενο που παρουσιάζει ενδιαφέρον για τον ΕΟΧ)
   (2011/844/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Έχοντας υπόψη τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και την τροποποίηση της οδηγίας 92/65/ΕΟΚ του Συμβουλίου (3), και ιδίως το άρθρο 18,
   Έχοντας υπόψη την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (4), και ιδίως το άρθρο 63 παράγραφος 3,
   Εκτιμώντας τα ακόλουθα:
   
               (1)
            
            
               Με την απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα και για την κατάργηση της απόφασης 2006/135/ΕΚ (5) θεσπίζονται ορισμένα μέτρα προστασίας, τα οποία πρέπει να εφαρμόζονται σε περίπτωση που εκδηλώνεται κρούσμα της νόσου αυτής, συμπεριλαμβανομένου του καθορισμού περιοχών Α και Β μετά την υποψία ή την επιβεβαιωμένη εκδήλωση κρούσματος της νόσου. Οι περιοχές αυτές αναφέρονται στο παράρτημα της απόφασης 2006/415/ΕΚ. Η περίοδος εφαρμογής της εν λόγω απόφασης λήγει στις 31 Δεκεμβρίου 2011.
            
         
               (2)
            
            
               Τα τελευταία κρούσματα γρίπης των πτηνών υψηλής παθογονικότητας του υποτύπου H5N1 εμφανίστηκαν στην Ένωση σε πουλερικά στη Ρουμανία τον Μάρτιο του 2010, ενώ ο ιός ανιχνεύτηκε σε άγριο πουλί στη Βουλγαρία τον Απρίλιο του 2010. Σύμφωνα με τις διαθέσιμες πληροφορίες, σήμερα δεν υπάρχουν κρούσματα της νόσου αυτής στην Ένωση. Είναι, επομένως, σκόπιμο να αφαιρεθεί η Ρουμανία από τον κατάλογο του παραρτήματος της απόφασης 2006/415/ΕΚ.
            
         
               (3)
            
            
               Τα μέτρα που ορίζονται στην απόφαση 2006/415/ΕΚ έχουν αποδειχθεί πολύ αποτελεσματικά και η δημοσίευση στην Επίσημη Εφημερίδα της Ευρωπαϊκής Ένωσης των ζωνών στις οποίες η αρμόδια αρχή έχει επιβάλει περιορισμούς ενίσχυσε τη διαφάνεια και την εμπιστοσύνη των κρατών μελών και των τρίτων χωρών στα οποία δεν έχουν εμφανιστεί κρούσματα, στα μέτρα αυτά.
            
         
               (4)
            
            
               Επιπλέον, η υψηλής παθογονικότητας γρίπη των πτηνών του υποτύπου H5N1 εξακολουθεί να εμφανίζεται σε αρκετές τρίτες χώρες και, επομένως, συνεχίζει να αποτελεί απειλή για την υγεία των ζώων και των ανθρώπων στην Ένωση. Συνεπώς, θα πρέπει να παραταθεί η περίοδος εφαρμογής της απόφασης 2006/415/ΕΚ.
            
         
               (5)
            
            
               Τον Σεπτέμβριο του 2011 άρχισε η εξωτερική αξιολόγηση του δικτύου αντιμετώπισης έκτακτων περιστατικών της Ένωσης. Η αξιολόγηση αποσκοπεί στην εκτίμηση της αποτελεσματικότητας του δικτύου και θα ολοκληρωθεί έως τον Αύγουστο του 2012. Τα αποτελέσματα της αξιολόγησης θα ληφθούν υπόψη κατά την πιθανή αναθεώρηση των μέτρων που ορίζονται στην απόφαση 2006/415/ΕΚ.
            
         
               (6)
            
            
               Επομένως, η απόφαση 2006/415/ΕΚ θα πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/415/ΕΚ τροποποιείται ως εξής:
   
               1.
            
            
               Στο άρθρο 12, η ημερομηνία «31 Δεκεμβρίου 2011» αντικαθίσταται με την ημερομηνία «31 Δεκεμβρίου 2013».
            
         
               2.
            
            
               Στο παράρτημα οι καταχωρίσεις για τη Ρουμανία απαλείφονται.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Δεκεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 146 της 13.6.2003, σ. 1.
   
      (4)  ΕΕ L 10 της 14.1.2006, σ. 16.
   
      (5)  ΕΕ L 164 της 16.6.2006, σ. 51.